Det ble avholdt tre innledningsheat før finalen, som ble vunnet av hhv. Fedor Trikolitsj (10,91 = PB), Li Yansong (10,91 = AR) og Mateusz Michalski (11,01). Yang Yuqing satte også ny asiarekord i det første innledningsheatet, med 11,16, men denne ble slått av Li Yansong samme dag. I finalen var det 0,4 m/s medvind, og Trikolitsj vant løpet på tiden 10,81, som var ny personlig rekord. Han kom på fjerdeplass på denne distansen i forrige paralympiske leker, i 2008.